ועדת העבודה והרווחה, כנסת 25, פרוטוקול מספר 154, 2024-01-30 00:00

ישראל אייכלר: שלום רב לכל הנוכחים

ישראל אייכלר:  היום יום שלישי, כ' בשבט תשפ"ד, 30 בינואר 2024, למניינם

ישראל אייכלר:  אנחנו פותחים את ישיבת ועדת העבודה והרווחה

ישראל אייכלר:      אנחנו עוסקים היום בהצעת חוק פיקוח על בתי ספר בעניין מתן אישור בידי תברואן מוסמך

ישראל אייכלר:  זהו נושא מאוד מאוד חשוב כי נוצר עומס על משרדי הממשלה כשבתי ספר מסוימים זקוקים לרישוי כל שבוע, כל שנתיים

ישראל אייכלר:  הם לא כמו רוב בתי הספר במדינה שאוטומטית מקבלים אישור מהעירייה אחת לעשר שנים, או אפילו פחות, או יותר

ישראל אייכלר:  אנחנו רוצים לתקן את העיוות הזה

ישראל אייכלר:  למשל, בנושא בטיחות בבתי הספר יש אנשים מורשים לבטיחות שבאים ובודקים את הבטיחות ונותנים אישור, והאישור הזה מוגש למשרד החינוך, ואז מקבלים את האישור

ישראל אייכלר:  בנושא התברואן היתה בעיה גדולה מאוד עם משרד הבריאות כי עד שהגיע התברואן ועד שהיו יכולים

ישראל אייכלר:  אנחנו רוצים להשוות את העניין הזה לבטיחות

ישראל אייכלר:  כמו שאני מזמין אדם שהוא מוסמך להגיד שהמעלית בבניין שלי עומדת בתקני הבטיחות וזה מאפשר לי להמשיך להשתמש בה, אז     אותו הדבר אנחנו רוצים לעשות בבית הספר

ישראל אייכלר:  כלומר, שיהיה עובד בריאות סביבה, לפי ההגדרה, שיהיה מורשה לבוא ולבדוק, ונגיש את זה למשרדי הממשלה, וכך פתרנו הרבה בירוקרטיה

ישראל אייכלר:       האם אנחנו נשמע את המשרדים או שאת רוצה להגיד?     

נעה בן שבת: כן

נעה בן שבת:  אני חושבת שכדאי לשמוע את המשרדים לגבי המצב בשטח

ישראל אייכלר: בבקשה

ישראל אייכלר:   אדוני, מה שמך?      

ישראל אייכלר: ישראל אדלר, מנהל אגף הרישוי במשרד החינוך

ישראל אייכלר:  קודם כול, הצעת החוק הזו היא באמת מאוד חשובה

ישראל אייכלר:  מידי שנה מוגשות למשרד החינוך כ-10,000 בקשות לרישוי ונוצר פקק מאוד גדול בנושא הרישוי

ישראל אייכלר:  עד היום יש עומס למשרד הבריאות בעניין חוות הדעת

ישראל אייכלר:  מפקחי בריאות הסביבה של משרד הבריאות עסוקים בהמון דברים אחרים ונוצר עומס

ישראל אייכלר:  במידה ולא מגיעים בזמן, כלומר, תוך 60 יום, מפקחי בריאות הסביבה של משרד הבריאות, המוסדות לא מקבלים רישיון

ישראל אייכלר:  אין רישיון, אין תקציבים, אין בגרויות, אין גפ"ן

ישראל אייכלר:  אין כלום

ישראל אייכלר:  כשהרישיון חסר, אנחנו לא יכולים לתת מענה וסיוע, והמוסדות כורעים תחת הנטל

ישראל אייכלר:       בשנה האחרונה קיימנו שיח עם משרד הבריאות והוחלט על הקמת צוות תברואנים

ישראל אייכלר:  יצאנו למכרז ונבחרה חברה זכיינית בנושא התברואנים

ישראל אייכלר:  בשבוע שעבר בחרנו גברת שתנהל את כל הנושא הזה

ישראל אייכלר:  משרד הבריאות השתתף בוועדה

ישראל אייכלר:  אנחנו רוצים להתחיל בזה בקרוב

ישראל אייכלר:  אנחנו מצטרפים לדעת היושב-ראש, ואנחנו רוצים לעבוד בשיתוף פעולה עם משרד הבריאות על מנת לקדם את הנושא זה

ישראל אייכלר:  בשלב הראשון נעשה את זה על כ-7,500 מוסדות שהם מוסדות מחדשים, שזה הרוב

ישראל אייכלר:  לגבי מוסדות חדשים, מוסדות לפעם ראשונה - משרד הבריאות ינהל את הביקורת הראשונה, ואחר כך זה יעבור אלינו

ישראל אייכלר:  זו יוזמה חשובה ביותר

ישראל אייכלר:  ברגע שהיא תהיה מעוגנת בחוק, זה יעזור מאוד למשרד החינוך

ישראל אייכלר: תודה רבה

ישראל אייכלר:  השכלת אותי ביתר פירוט בנושא הזה

ישראל אייכלר:       	נציג משרד הבריאות, בבקשה

מאיר יצחק הלוי: עמיר יצחקי, ראש המערך הארצי לבריאות הסביבה

מאיר יצחק הלוי:  זהו הגוף במשרד הבריאות שמבצע את הבקרות גם בתחום מוסדות חינוך

מאיר יצחק הלוי:  אנחנו עושים הרבה דברים

מאיר יצחק הלוי:  גם איכות מי שתייה, שימוש בקולחים, וזה בעיקר השקיה חקלאית

מאיר יצחק הלוי:  50% מהמים של החקלאים היום הם קולחים

מאיר יצחק הלוי:  כל מי שאוכל פירות וירקות, אוכל גם כאלו שהושקו במי קולחים

ישראל אייכלר: האם יש לכם אנשים מורשים שיכולים לבדוק את הבריאות?     

מאיר יצחק הלוי: 	יש לנו עובדים שלנו שנקראים "עובדי בריאות סביבה"

ישראל אייכלר: 	האם הם עוברים הכשרה או משהו כזה?     

מאיר יצחק הלוי: 	כולם אקדמאיים

מאיר יצחק הלוי:  הם עוברים אצלנו הכשרות נוספות בהתאם לצורך

נעה בן שבת: לפי התקנות הם לא תמיד אקדמאיים

נעה בן שבת:  לפעמים זה מוסד מוכר

מאיר יצחק הלוי: לפי התקנות, לא

מאיר יצחק הלוי:  אבל אצלנו כולם אקדמאיים

מאיר יצחק הלוי:  או אקדמאיים או הנדסאים

ישראל אייכלר: אני הייתי רוצה שגם בור כמוני יוכל להתמחות בבריאות סביבה, וזה שאין לי תואר אקדמאי לא יפריע לי

ישראל אייכלר:  יש עוד ראש מפלגה בעניין הזה שאין לו תואר אקדמאי, ואני רוצה שגם הוא יוכל להיות מומחה לבריאות הסביבה

ישראל אייכלר:  זאת אומרת, התואר הזה הוא לא - - -     

נעה בן שבת: בתקנות בריאות העם (כשירויות עובדי בריאות הסביבה ואיכות הסביבה ברשויות סניטריות מקומיות ובשירות המדינה), יש באמת גם הנדסאים, טכנאים, וגם בוגרים של מוסד להשכלה גבוהה

נעה בן שבת:  אבל יש גם אפשרות של תעודה של אחראי לתברואה וסביבה (תברואן), שהנפיק מוסד מוכר לאחר סיום בהצלחה של תוכנית לימודים בהיקף של 1,900 שעות לפחות

ישראל אייכלר: זה הסעיף הראשון, אז זה בסדר

ישראל אייכלר:  אז אני יכול להירשם

ישראל אייכלר:  שאלתי רק לגבי העיקרון

מאיר יצחק הלוי: בסדר

מאיר יצחק הלוי:  אם מסתכלים, אז בסוף, בעשר השנים האחרונות, מספר המוסדות הוכפל

ישראל אייכלר: הינה, גם יעיד על זה גם פארס טויל, שהיום יהיה מנהל המינהל שלנו

ישראל אייכלר: פארס טויל, אתה כבר הרבה שנים במשרד החינוך

ישראל אייכלר:  השם שלך זכור לי

ישראל אייכלר:  שניכם בעד העניין הזה של התברואן

קריאה:   כן

מאיר יצחק הלוי: מספר המוסדות הוכפל בעשר השנים האחרונות

מאיר יצחק הלוי:  אנחנו לא הצלחנו לשכנע את האוצר להוסיף עובדים

ישראל אייכלר: מה הסיבה שבתי ספר ממלכתיים עירוניים ואחרים לא צריכים את האישור הזה?     

מאיר יצחק הלוי: אני אגיד מקצועית

מאיר יצחק הלוי:  משרד החינוך יגיד איך זה בנוי בחוקים

מאיר יצחק הלוי:  בתי הספר הממלכתיים נבנים על ידי הרשויות המקומיות בהתאם לפרוגרמה משותפת של משרד הבריאות ומשרד החינוך

מאיר יצחק הלוי:  הם עוברים את הבדיקה אצלנו כבקשה להיתר בנייה, ואז אנחנו בודקים את כל התשתיות

מאיר יצחק הלוי:  לעומת זאת, המוכר שאינו רשמי לא נכנסים, לצערנו, למבנים

מאיר יצחק הלוי:  הכול נבנה בהסבות, ואז אתה רואה את זה

ישראל אייכלר: או קרוואנים

מאיר יצחק הלוי: כן, או כל מיני מבנים

מאיר יצחק הלוי:  אני ממש אומר "לצערנו", כי אני חושב שמי שנפגע מזה, לפחות מבחינת בריאות הציבור, זה הילדים, ואנחנו לא מבדילים בין הילדים

ישראל אייכלר:   ברור, לכן אנחנו פה

מאיר יצחק הלוי:  למעשה, הבדיקה מתבצעת בשלב הרישוי

מאיר יצחק הלוי:  אילו היה שלב מוקדם - - -     

ישראל אייכלר: אבל למה צריך כל שנה-שנתיים?     

מאיר יצחק הלוי: זה עניין של משרד החינוך

מאיר יצחק הלוי:  בגלל זה בנוהל החדש שעשינו, עוד לפני הדיונים פה בוועדה

מאיר יצחק הלוי:  זאת אומרת, הנוהל הזה היה על השולחן כבר שלוש-ארבע שנים

ישראל אייכלר: מה הנוהל?     

מאיר יצחק הלוי: עשינו נוהל משותף, שבו במשרד החינוך מוקמת יחידה לבקרה תברואית, שתתעסק בחידושים

מאיר יצחק הלוי:  הרוב זה חידושים

ישראל אייכלר:   מה זאת אומרת "חידושים"? האם הכוונה לאלו שבונים?      

מאיר יצחק הלוי: לא

מאיר יצחק הלוי:  אתה כבר מוסד

מאיר יצחק הלוי:  נתנו לך רישיון לשנתיים, ואתה מקבל - - -     

ישראל אייכלר: למה רק לשנתיים? זו השאלה שלי

מאיר יצחק הלוי: זה למשרד החינוך

ישראל אייכלר:   תכף אשאל את ישראל

מאיר יצחק הלוי:  בפעם הראשונה אנחנו בודקים שכל התשתיות של המוסד הן ראויות, למשל, אוורור, תאורה, ביוב, מים, חצרות, ושהכול בסדר

מאיר יצחק הלוי:  האם יש סבון בכיור בשירותים, למשל, זה עניין תפעולי

מאיר יצחק הלוי:  אחר כך זה ייבדק בחידושים על ידי אותה יחידה שמוקמת במשרד החינוך

מאיר יצחק הלוי:  בדרך הזו אנחנו מתקנים את צוואר הבקבוק ויוצרים מצב חדש

מאיר יצחק הלוי:  אנחנו עושים סנכרון בין מערכות המחשוב כדי לייעל

מאיר יצחק הלוי:  אנחנו עושים הרבה עבודות

מאיר יצחק הלוי:  אני חושב שגם אנחנו עשינו מאמץ מיוחד בשנה הזו והקטנו באופן משמעותי את מספר המוסדות

מאיר יצחק הלוי:  לא היו בשנים האחרונות מספר מוסדות שלא הגענו אליהם

מאיר יצחק הלוי:  כלומר, אנחנו מאוד מאוד צמצמנו

מאיר יצחק הלוי:  עשינו מבצע

ישראל אייכלר:   כלומר, הדבקתם את הפער

מאיר יצחק הלוי:  הדבקנו את הפער בגלל שכל מיני דברים אחרים שאנחנו מפקחים עליהם היו סגורים בגלל המצב הביטחוני

מאיר יצחק הלוי:  הסטנו את הבקרה לטובת העניין הזה

ישראל אייכלר: תודה רבה לך, עמיר

ישראל אייכלר:      ישראל, למה בית ספר ממלכתי או עירוני לא צריכים כל שנה-שנתיים? ולמה מוסד אחר כן צריך כל שנה-שנתיים?     

ישראל אייכלר: עמיר ענה על זה עכשיו שכבר בונים את בתי הספר

ישראל אייכלר: זה בבינוי, ואני מבין

ישראל אייכלר:  אני מבין למה אני צריך אישור כשאני בא עם מבנה או עם קרוואן

ישראל אייכלר:  אבל למה כל שנה-שנתיים?      

ישראל אייכלר: זה לא כל ה - - -

ישראל אייכלר:  פארס אולי ישיב

ישראל אייכלר:   פעם זה היה שנה, ונדמה לי שהיום זה כל שנתיים

פארס טויל: זה נכון שמוסד רשמי של המדינה, כאילו, לא עובר הליך רישוי

פארס טויל:  אבל מבחינת תברואתית ובטיחותית, הוא נבדק כל שנה על ידי התברואן של הרשות

ישראל אייכלר:   ואם תברואן לא מגיע לממלכתי, האם מפסיקים לו את התקציב? הרי פה אם אתה לא מביא תברואן, אתה מפסיק לו את התקציב

פארס טויל:    יש תברואן רשותי, שהעבודה שלו היא לשמור ולתחזק את המוסדות הרשמיים

ישראל אייכלר: האם הוא נמצא בעירייה?     

פארס טויל:   כן

פארס טויל:  ובמוכר שאינו רשמי - כדי שאנחנו נוודא שדברים קורים - - -     

ישראל אייכלר:   האם יש פה נציג של הרשויות המקומות? אני רוצה לבדוק האם העירייה שולחת פעם בשנה-שנתיים תברואן לבתי הספר

פארס טויל: זו העבודה שלהם

פארס טויל:  החוק גם מחייב אותם

פארס טויל:  השמירה על בריאות ובטיחות היא על הרשות המקומית

ישראל אייכלר:   כן?     

פארס טויל:   בטח

פארס טויל:  עובדה שגם, אם איני טועה בשנת 2012, היה תיקון בתקנות שמוסדות שהם בבעלות רשות מקומית, גם אם הם מוכר שאינו רשמי, גם תיכונים שהם מוכר שאינו רשמי, בסוגיית הבטיחות והבריאות לא נבדקים כי החובה חלה על הרשות

פארס טויל:  אותו הדבר בחינוך הרשמי - החובה היא על הרשות

פארס טויל:  הסוגיה פה היא קצת שונה כי יש לנו בעלויות

נעה בן שבת: היא חלה על הרשות, והיא חלה מדי שנה

ישראל אייכלר: נועה בן אריה, נציגת הרשויות המקומיות, האם את יכולה להגיד לנו שכל שנה-שנתיים מגיע תברואן לכל בית הספר כדי לבדוק?     

נועה בן אריה: כן

נועה בן אריה:  במסגרת בדיקות הבדק והבטיחות של הרשות המקומית, אנחנו מחויבים לערוך מדי שנה בדיקה שבה אנחנו צריכים לבדוק האם קיימים ליקויים, גם ברמת בטיחות המבנה, וגם ברמת תברואתית

נועה בן אריה:  יש להם דירוג, ועל פי הדירוג שלהם גם סדר הטיפול בהם

ישראל אייכלר: האם יש להם תואר שנקרא "עובד בריאות הסביבה"?      

מאיר יצחק הלוי: כן

מאיר יצחק הלוי:  התקנות האלה חלות על הרשויות המקומיות

נועה בן אריה: כן, יש תברואנים ברשות המקומית

נועה בן אריה:  אני לא יודעת אם ההגדרה המדויקת היא עובד בריאות הסיבה

נועה בן אריה:  אני חושבת שקוראים לו אצלנו "תברואן"

מאיר יצחק הלוי: 	כן, כן

ישראל אייכלר: הינה, משרד הבריאות אומר שכן

נועה בן אריה: כן, אבל אני לא יודעת אם זוהי בדיוק נקראת ההגדרה שלו כעובד הרשות

נועה בן אריה:  אנחנו אולי עדיין משתמשים במונחים יותר מיושנים, אבל זה יושב על אותו עיקרון

ישראל אייכלר: אבל יש בדיקה שנתית, כמו שאמר פארס, בכל בית ספר

נועה בן אריה: כן

נועה בן אריה:  פארס הסביר את ההבדל בצורה נכונה

נועה בן אריה:  ההבדל הוא ברור משום שכאשר רשויות מקומיות בונות בתי ספר על-יסודיים, תיכוניים, שרק לגביהם אנחנו מנהלים את השיח כאן, כי הן נכנסות תחת קטגוריה - - -     

ישראל אייכלר: כן

ישראל אייכלר:  אני מקווה שיבוא יום ורשויות מקומיות יבנו לכל מערכות החינוך, לא רק לממלכתי

נועה בן אריה: אתה יודע, בסוף זה גם תלוי הכרה בצורך, וגם תלוי הקצאה

נועה בן אריה:  אבל בעולם שבו מבני החינוך בחינוך המוכר שאינו רשמי, לא כולם נבנים מראש כמבנים ייעודים לחינוך, וחלקם הם מבנים שהם מבני ציבור שהוקצו בתהליך הקצאה, ועברו את ההתאמות הנדרשות למבני חינוך, אז מטבע הדברים הבדיקות שנדרשות שם הן בדיקות יותר תדירות ותכופות

נועה בן אריה:  הן על מנת לראות שאין באמת דברים שנשחקו בצורה יותר משמעותית, שאין ליקויים שהמערכות לא טיפלו בהם בזמן

ישראל אייכלר: האם הרשות המקומית גם מוסמכת לבדוק או שהיא גם יכולה לתת את השירות הזה של לבדוק בבתי ספר שהם אינם ממלכתיים?      

נועה בן אריה: כדאי שלא נכניס את הרשות המקומית לאירוע שבו היא תהיה זו שנותנת את כרטיס ההכשר לבית ספר, כשם שברישוי לראשונה היא לא מכשירה את עצמה

נועה בן אריה:  כדאי שלא

נועה בן אריה:  מטבע הדברים, כדאי לכולנו שהגורם שיבדוק את הדברים האלה יהיה גורם מוסמך חיצוני

ישראל אייכלר: אוקיי

ישראל אייכלר:  אם את אומרת שכדאי שלא, אז אנחנו באמת נעשה את זה בצורה אחרת בחקיקה הזו

נועה בן אריה: כן

נועה בן אריה:  ההצעה - אנחנו מסכימים לנוסח שלה כפי שהיא

נועה בן אריה:  כלומר, ההצעה המתוקנת שהונחה בפני הוועדה

נועה בן אריה:  אני חושבת שהיא משקפת נכון את האיזונים הנדרשים

נועה בן אריה:  היא בהחלט - - -     

ישראל אייכלר: האם עוד מישהו רוצה לומר משהו לפני שמקריאים את החוק? בבקשה

מאיר יצחק הלוי: אני לא רוצה להרגיז אף אחד, בטח לא את היושב-ראש

מאיר יצחק הלוי:  ראשית, אני רוצה להציע

מאיר יצחק הלוי:  מכיוון שאנחנו הולכים להריץ נוהל הפעלה חדש, הייתי נותן לו לרוץ שנה, ואז הייתי מדייק את החוק כדי שהוא יהיה יותר מתאים, ולא שאחר כך יהיה צורך בתיקונים נוספים

ישראל אייכלר: אני לא רואה סתירה בזה

ישראל אייכלר:  החוק הזה יכול להיות חלק מהנוהל החדש שלכם

מאיר יצחק הלוי: שנית, בנוסח החוק יש מושג שמצמצם בצורה משמעותית את העבודה שלנו

מאיר יצחק הלוי:  בחוק המקורי כתוב שאנחנו לא נתנגד לאישור הרישיון, ופה יש מונח חדש, שנחשב מצמצם הרבה יותר: "אין מניעה"

מאיר יצחק הלוי:  אני מבקש להישאר בנוסח המקורי של החוק

נעה בן שבת: בנוסח המקורי של הצעת החוק: האם הרשות צריכה לאשר שאין היא מתנגדת, או אישרה שאין מניעה? השאלה אם אפשר להשאיר את זה באותה חלוקה שציינתם קודם

נעה בן שבת:  מוסד חדש, מוסד ברישוי לראשונה, אז יהיה: אין היא מתנגדת, וברישוי כל שנה יהיה אין מניעה

מאיר יצחק הלוי: אני חושב שהצעה שלך טובה

ישראל אייכלר: יש בזה היגיון

ישראל אייכלר:  אם אתה מדבר על מוסד בבניין חדש, אתה רוצה לראות שהוא מתאים לבית הספר

ישראל אייכלר:  אבל לא כל שנה אתה צריך להטריד אותו

מאיר יצחק הלוי: נכון, אני מסכים

ישראל אייכלר: אבל אני כן רוצה שתברואן יבוא כדי לראות שהכול בסדר

ישראל אייכלר:  אבל הוא יכול לבוא מהשוק החופשי

ישראל אייכלר:  כלומר, מי שהוא מורשה מטעמכם

מאיר יצחק הלוי: כן, בדיוק

מאיר יצחק הלוי:  משרד החינוך עשה מכרז

ישראל אייכלר: ישראל, אמרת שלקחתם חברה במכרז

ישראל אייכלר: כן

ישראל אייכלר:  יצאנו במכרז וזכתה חברה

ישראל אייכלר:  כל התברואנים חייבים לעבור לימודים, ויש להם תעודת תברואן מוסמך

ישראל אייכלר:  זה לא אנשים ש - - -     

ישראל אייכלר: אבל למה לתת מונופול לחברה אחת?      

ישראל אייכלר: כי ההצעות של החברה הזו היו יותר טובות

ישראל אייכלר: אבל למה דווקא חברה? למשל, בעניין בטיחות במעלית, אני לא חייב ללכת לחברה בעלת זיכיון

ישראל אייכלר:  אני הולך לכל בודק שאני רוצה

ישראל אייכלר: אנחנו יצאנו במכרז

ישראל אייכלר:  במכרז היו כל הפרטים הנדרשים

ישראל אייכלר:  לחברה שזכתה יש את הפיזור הארצי הגדול ביותר

ישראל אייכלר:  זו החברה שהמשרד מכיר אותה

ישראל אייכלר:  היא עובדת איתו

ישראל אייכלר: כן, אבל למה שתגביל אותי להתקשר רק עם החברה הזו?     

פארס טויל: אתה לא מתקשר, זה שלנו

ישראל אייכלר: אה, אתם התקשרתם

מאיר יצחק הלוי: כן

מאיר יצחק הלוי:  הם גם מממנים את זה

ישראל אייכלר: הבנתי, אתם גם מממנים את זה

רחלי לוי: אדוני, שלום

רחלי לוי:  רחלי לוי מהייעוץ משפטי, משרד החינוך

רחלי לוי:  בסופו של דבר של יום, תתקבל המלצת אותו תברואן, ומי שמחליט האם לתת את הרישיון או לא לתת לו את הרישיון זה מנכ"ל משרד החינוך

רחלי לוי:  אדוני שאל: למה שזה יהיה ממוסד? וזו מהסיבה, בסופו של יום, שמי שייתן את הרישיון ויקבל את האחריות ויהיו לזה היבטים פיקוחיים, יהיה משרד החינוך

רחלי לוי:  לכן, אי-אפשר שכל אחד

ישראל אייכלר: למה אי-אפשר?     

רחלי לוי: זה יהיה פחות יעיל

רחלי לוי:  אם האחריות והפיקוח בסוף הם עלינו, אז אנחנו צריכים לראות שמי שנותן את חוות הדעת זה מישהו שעומד בתנאי המכרז, לדוגמה, כפי שקבוע בנוהל

נעה בן שבת: כשהחברה הזו פועלת מטעמכם, זה אומר שהוא לא עובד משרד החינוך, כפי שהופיע פה בנוסח

רחלי לוי: לא מדויק

רחלי לוי:  דרך אגב, אין לי את הנוסח האחרון

ישראל אייכלר: בנוסח האחרון אני רוצה שיהיה כתוב: מורשה מטעם

רחלי לוי: צריכה להיות פונקציה במשרד החינוך

נעה בן שבת: המונח "מורשה" רומז לרישיון או לדברים כאלה

נעה בן שבת:  זה אדם שהוא אולי פועל מטעם משרד החינוך

נעה בן שבת:  אולי מישהו שהוא מטעם משרד החינוך? ברור שהוא לא עובד

ישראל אייכלר: כבוד היושב-ראש, העובד התברואן הוא ממליץ

ישראל אייכלר:  יש אצלנו במשרד אחראי תברואנים, שנבחר בשבוע שעבר במכרז

ישראל אייכלר:  הוא יהיה המאשר

ישראל אייכלר:  עובד משרד החינוך

נעה בן שבת: זאת אומרת, אתה אומר שבסוף האישור - - -     

ישראל אייכלר: הוא שלנו

נעה בן שבת: אתם עושים את הבדיקות בפועל באמצעות חברה

ישראל אייכלר: בדיוק

רחלי לוי: החברה היא הידא האריכתא שלנו, לצורך העניין

ישראל אייכלר: משרד החינוך לא יעסיק ממש תברואנים

ישראל אייכלר:  אבל יש חברה שממליצה, עם תברואנים שמאושרים על-ידי משרד הבריאות

נעה בן שבת: הם אומרים שיש פונקציה בתוך משרד החינוך שנותנת את האישורים

ישראל אייכלר: זה בסדר

ישראל אייכלר:  משרד החינוך - זכותו לעשות כל פונקציה שהוא

ישראל אייכלר:  אבל אני כאזרח לא רוצה להיות מוגבל בעוד ועוד בירוקרטיה

ישראל אייכלר:  למה החוק הזה בא? החוק הזה נוצר מתוך הצורך שנשארו הרבה הרבה מוסדות שמחכים ועובר זמן עד שמגיעים

ישראל אייכלר:  אתה סיפרת בהתחלה

ישראל אייכלר:  אני רוצה לשחרר את הפקק הזה

ישראל אייכלר: החוק הזה הוא חוק מצוין

ישראל אייכלר:  הוא מצוין, לא טוב

ישראל אייכלר:  החוק הזה ישחרר את כל הפלונטר שנוצר

ישראל אייכלר:      החברה הזו, התברואנים, מחויבים תוך 60 יום, וזה יקרה פחות, להגיש לנו דוח מסודר

ישראל אייכלר:  מעליהם יש מפקח, שהוא עובד משרד החינוך, איש בריאות הסביבה, והוא ייתן את הפלומבה, ויהיה רישיון

ישראל אייכלר: ולא תהיה בירוקרטיה של חודשים ושנים?     

ישראל אייכלר:   ולא תהיה שום בירוקרטיה

ישראל אייכלר: יש לי עוד שאלה עובדתית

ישראל אייכלר:  כמה בערך מוסדות חדשים, שנכנסו למבנה חדש, מבקשים רישיונות כל שנה?      

ישראל אייכלר: חדשים - בסביבות 300-400 בשנה

ישראל אייכלר:  אבל כבוד היושב-ראש, יש לנו גם בתי ספר מחדשים או מעבירים מבנה, כמו שאתה יודע,    עוברים בעלות, שגם הם יצטרכו

ישראל אייכלר: בכמה מדובר פה? האם בעשרה-עשרים בשנה?     

ישראל אייכלר: יותר, יותר

פארס טויל: יש לך בערך אלף בקשות שנחשבות בסוף כחדשות

פארס טויל:  למשל, של העברות מבנה, של תוספות

ישראל אייכלר: אלף בשנה?     

פארס טויל: כמעט אלף

ישראל אייכלר: ברוך השם, גידול מאוד גדול במספר התלמידים, החלפת מבנה

פארס טויל: כל גן ילדים זה מוסד חדש

פארס טויל:  כל גן זה סמל, זה חדש

פארס טויל:  יש לך לפחות 400

ישראל אייכלר: חשבתי שזה "מוחרם"

ישראל אייכלר:  בערבית, "מוחרם" זה אחד החודשים בשריעה

ישראל אייכלר:  אנחנו באים מהעיר העתיקה

ישראל אייכלר:  כשאדם היה משכיר את הדירה בעיר העתיקה, אז זה היה "ממוחרם למוחרם"

ישראל אייכלר:  בחודש ה"מוחרם" כולם היו צריכים להחליף דירות, אלא אם כן הם שילמו תוספת שהמשכיר רצה

ישראל אייכלר:  בחודש ה"מוחרם" כולם סחבו מיטות ועגלות, וזה היה חודש שבו כולם עברו

ישראל אייכלר:  אם אתה אומר שיש אלף אנשים שעוברים כל שנה, אז זה המון

ישראל אייכלר: לא רק אלה שעוברים אלא גם מוסדות חדשים

ישראל אייכלר: אני חשבתי שמוסד יושב עשרים-שלושים שנה במבנה

פארס טויל: יש, אבל - - -     

מאיר יצחק הלוי:   הוסיפו כיתות

מאיר יצחק הלוי:  היו שש כיתות, פתאום עכשיו זה תשע ו-12 כיתות

מאיר יצחק הלוי:  יש תוספת

ישראל אייכלר:   אז גם חידושים

ישראל אייכלר:  כמה מחדשים יש?     

ישראל אייכלר: בסביבות 8,500

ישראל אייכלר:   בשנה

ישראל אייכלר:   לא בשנה

ישראל אייכלר:  יש טיפה יותר, ואומר לי גם פארס

ישראל אייכלר:  אבל אנחנו משתדלים לתת רישיונות ארוכי טווח לחמש שנים

ישראל אייכלר:  מוסדות שיש איתם ביקורות שליליות, אז זה לשנה

ישראל אייכלר:  הבקרה לא תהיה כל שנה בשנה

ישראל אייכלר:  היא תהיה מדגמית במשך השנים

ישראל אייכלר:  אנחנו רוצים שלכל מוסד ולכל גן תהיה חוות דעת בתוקף

ישראל אייכלר: יש לנו אינטרס משותף שיהיה בריאות ושילדים ישהו במקומות בריאים ובטוחים, ויש לנו אינטרס נוסף שלא תהיה בירוקרטיה ושלא יעכבו לאנשים תקציבים בגלל בעיות טכניות

ישראל אייכלר:  אני חושב שבחוק הזה אנחנו צריכים למצוא את הנוסח שיאפשר את שתי המטרות יחד

נעה בן שבת:   נתחיל אולי לקרוא ונראה אם הן אכן נענות

רחלי לוי: רגע

רחלי לוי:  מאיזושהי סיבה, שאני לא יודעת להסביר אותה, אין לי את הנוסח    המעודכן האחרון

רחלי לוי:  אומנם חברתי פה הראתה לי, אבל אני עוד לא - - -     

ישראל אייכלר: תוך 30 שניות יהיה לך

ישראל אייכלר:  הינה, המנהלת שלנו הביאה לך

נעה בן שבת: אנחנו הפצנו גם למשרד החינוך, וקיבלנו התייחסות מהדר לוינברג ממשרד הבריאות

נעה בן שבת:  חזרנו והפצנו את הנוסח המתוקן

רחלי לוי: אני לא באה בטענות, אני רק אומרת שזה המצב

רחלי לוי:  חשוב לנו להגיד ששינוי משמעותי, מבחינתנו, צריך להיות גם במעבר למבנה אחר

רחלי לוי:  זה גם שינוי משמעותי, מבחינתנו

רחלי לוי:  זה ממש כמו בקשת רישיון חדשה

ישראל אייכלר:   הזכרתי את זה

נעה בן שבת:   תכף נגיע לזה

ישראל אייכלר: בואו נקריא

נעה בן שבת: הצעת חוק פיקוח על בתי ספר (תיקון – מתן אישור - - -)

נעה בן שבת:  אנחנו לא נגידי בידי תברואן מוסמך אלא בידי עובד בריאות סביבה

ישראל אייכלר:   למה לא תברואן מוסמך?     

נעה בן שבת:   כי אין לנו - - -     

מאיר יצחק הלוי:   עובד בריאות סביבה זה משהו יותר רחב, שכולל גם - - -     

ישראל אייכלר:   תברואן מוסמך זה יותר מצומצם מעובד - - -     

מאיר יצחק הלוי:   בדיוק

מאיר יצחק הלוי:  יש עוד השכלות

מאיר יצחק הלוי:  למה שלא - - -?     

ישראל אייכלר: אוקיי

ישראל אייכלר:  אני בעד כל מה שאפשר להרחיב

נעה בן שבת: התקנות אומרות שעובד בריאות סביבה זה נחשב כל האפשרויות שמפורטות פה בתקנה 3 לתקנות בריאות העם (כשירויות עובדי בריאות הסביבה ואיכות הסביבה ברשויות סניטריות ובשירות המדינה)

נעה בן שבת:  תברואן מופיע פה רק באופציה הראשונה, שזה באמת ללא תעודה אקדמית

נעה בן שבת:  רק הוא

נעה בן שבת:  כל ההנדסאים וכל השאר הם לא

נעה בן שבת:  לכן, רוצים לאפשר לכולם, ולכן קוראים לזה עובד בריאות הסביבה

ישראל אייכלר: תאפשרי לכולם כדי שיהיו מספיק אנשים שאפשר יהיה לפנות אליהם ושיהיה היצע וביקוש

נעה בן שבת:   "תיקון סעיף 6 1

נעה בן שבת:  בחוק פיקוח על בתי ספר, התשכ"ט-1969, בסעיף 6 -     (1) בכותרת השוליים, בסופה יבוא "או עובד בריאות סביבה"

נעה בן שבת: "     היום כתוב רק על-ידי רשות בריאות, ועכשיו אנחנו מרחיבים

נעה בן שבת:  לא רק אישור רשות בריאות אלא או עובד בריאות סביבה

נעה בן שבת:      "(2) בסעיף קטן (א) במקום "הבקשה" יבוא "בקשה למתן רישיון לראשונה או לחידוש רישיון לאחר שינוי משמעותי

נעה בן שבת: "     הסעיף הזה יישאר כמו שהוא היום

ישראל אייכלר: מה זה "שינוי משמעותי"?     

נעה בן שבת: 	מייד נגיע להגדרה של "שינוי משמעותי"

נעה בן שבת:  אבל זה יישאר כמו שהוא היום, שרשות הבריאות צריכה לאשר כי אין היא מתנגדת למתן הרישיון מבחינת התברואה ומבחינת דרישות חוק החזקת תכשיר אפינפרין במוסדות חינוך ובמקומות ציבוריים

נעה בן שבת:  ויש את התנאי שהיא צריכה לתת את החלטתה בתוך חודשיים

נעה בן שבת:       	עכשיו אנחנו מוסיפים סעיף קטן (ג)

נעה בן שבת:  אנחנו בפסקה (2): "אחרי סעיף קטן (ב) יבוא:      	(ג) לגבי בקשה שאינה בנסיבות כאמור בסעיף קטן (א), - - -     

ישראל אייכלר: 	אני עדיין ב-(2)

ישראל אייכלר:  מה זה במקום "אישרה כי אין היא מתנגדת", יבוא - - -"?     

נעה בן שבת:   זו היתה הערה שעכשיו העירו לנו ואמרו שלא רוצים להוריד

נעה בן שבת:  היום כתוב שהיא לא מתנגדת מהבחינות שקראתי עכשיו למתן הרישיון

נעה בן שבת:  הצעת החוק המקורית דיברה על כך שהיא צריכה רק לאשר שאין מניעה

נעה בן שבת:  מר יצחקי העיר שיש פה רידוד של הדרישה

נעה בן שבת:  חשבנו שזה אולי לא יהיה ברישיון הראשוני

נעה בן שבת:  ההפחתה של הדרישה, המעבר לאין מניעה, לא יהיו במתן הרישיון הראשוני או לאחר השינוי המשמעותי אלא רק בחידושי הרישיון

ישראל אייכלר: איך את מפרידה?     

נעה בן שבת:   פה אני לא אקרא את זה, אבל למטה כבר כתבנו: אין מניעה

ישראל אייכלר: לא, אבל פה יש חידוש רישיון לאחר שינוי משמעותי

ישראל אייכלר:  את יכולה לכתוב: בקשה למתן רישיון לראשונה, ופה את יכולה לקבל את הבקשה שלהם שיהיה נוסח יותר - - -     

נעה בן שבת:   לא

נעה בן שבת:  סעיף קטן (א) דורש היום אישור של רשות בריאות בתוך חודשיים

נעה בן שבת:  סעיף קטן (ב) אומר בתוך חודשיים

נעה בן שבת:  ושם אנחנו אומרים שרשות הבריאות תידרש

נעה בן שבת:  אי-אפשר יהיה לתת רישיון בלי אישור של רשות הבריאות כשמדובר על מתן רישיון לראשונה, או חידוש רישיון לאחר שינוי משמעותי

נעה בן שבת:  אולי נקרא פה את ההגדרה של "שינוי משמעותי" כדי שאפשר יהיה להבין במה מדובר

פארס טויל: למה צריך את זה בכלל? למה לא להסתפק ברישוי לראשונה? החלפת מוסד זה כבר לא חידוש מבנה

פארס טויל:  או העברת מבנה

נעה בן שבת: אני אקרא את ההגדרה של "שינוי משמעותי" עכשיו

נעה בן שבת:  ההגדרה של "שינוי משמעותי" היא בלי לרבות

נעה בן שבת:  אפשר להגיד לא לרבות

נעה בן שבת:  שינוי משמעותי הוא, בלי לרבות, החלפת בעלות - - -     

קריאות:   אבל "לרבות" זה מאוד חשוב

מאיר יצחק הלוי:   אפשר אולי לעשות הפסקה של רבע שעה ותעשי ניסוח

נעה בן שבת: סליחה, אני לא חושבת שהבעיה פה היא בעיית ניסוח

נעה בן שבת:  אני שלחתי בפירוש למשרד החינוך וגם למשרד הבריאות את הנוסחים

נעה בן שבת:  הנוסחים מופיעים גם באתר הוועדה בחומר רקע

נעה בן שבת:       לגבי העניין הזה של שינוי משמעותי - בואו נוציא לרגע את המילה "לרבות"

נעה בן שבת:  מדובר על החלפת בעלות - - -     

פארס טויל: לא

פארס טויל:  למה החלפת בעלות צריכה אישור ראשוני? זה אותו מבנה, אותם תנאים של מבנה

פארס טויל:  למה צריך להתחיל את התהליך מחדש בהחלפת בעלות? אני חושב שרק בשינוי מבנה, מהות של מבנה

נעה בן שבת: אז לא החלפת בעלות

נעה בן שבת:  אתם אמרתם עכשיו מעבר למבנה אחר

נעה בן שבת:  מעבר למבנה אחר דורש?     

פארס טויל: מעבר למבנה אחר - כן

נעה בן שבת: אוקיי

נעה בן שבת:  שינויים במבנה המוסד או בחצריו?     

קריאה:   כן, זה חשוב

נעה בן שבת: אני רוצה לשמוע ממשרד החינוך

נעה בן שבת:  שינוי במבנה המוסד או בחצריו?     

ישראל אייכלר: מה? אם הוא הוסיף כיתה או משהו אחר הוא צריך אישור חדש? נו, באמת

נעה בן שבת: כך אמרו לנו משרד הבריאות

מאיר יצחק הלוי:   הוא הוסיף מבנה על חצר המשחקים

מאיר יצחק הלוי:  אין מספיק שירותים

הדר לוינברג: זה חשוב למשרד הבריאות

נעה בן שבת: אתה אומר: לא שינויים במוסד המבנה אלא תוספת מבנה?      

פארס טויל: תוספת מבנה, כן

ישראל אייכלר: תוספת מבנה, כן

הדר לוינברג: לא

הדר לוינברג:  גם שינויים כי גם הקטנה היא חשובה

הדר לוינברג:  אנחנו צריכים לדעת על הקטנות של שטח כי יש עניין של גודל מינימלי

הדר לוינברג:  שינויים זה יותר רחב

נעה בן שבת: האם אפשר להגיד: תוספת מבנה?     

ישראל אייכלר: תוספת מבנה

ישראל אייכלר:  תוספת מבנה זה משהו משמעותי

ישראל אייכלר:  הם רוצים לראות שלא לקחו את הגינה

הדר לוינברג: אבל גם הקטנה זה משמעותי

ישראל אייכלר: אבל אם החליפו שם אינסטלציה, אני לא רוצה לחייב אותם להביא רישיון

מאיר יצחק הלוי: לא, זה לא שינוי משמעותי

ישראל אייכלר: בדיוק

מאיר יצחק הלוי: בסדר

מאיר יצחק הלוי:  אבל יכול להיות מאוד להיות שאפשר להשאיר את זה, ושזה יהיה אחר כך בנוהל פנימי בין משרד הבריאות למשרד החינוך

מאיר יצחק הלוי:  אני שואל פה את משרד החינוך

ישראל אייכלר: לא צריך להכביד על אנשים, אלא צריך להקל על אנשים

ישראל אייכלר:  בסך הכול, צריך שהם יהיו בריאים ובטוחים

ישראל אייכלר:  לכן, אני מבין לגבי תוספת מבנה

הדר לוינברג: אבל גם הקטנת מבנה זה חשוב

הדר לוינברג:  כי אם פתאום מקטינים כיתות מצופפים יותר

הדר לוינברג:  חשוב למשרד הבריאות להיות שם

הדר לוינברג:  לכן, שינויים במבנה זה - - -      

פארס טויל: בשביל מה? אני חייב להתנגד פה

פארס טויל:  גם לנו כמשרד חשובות סוגיות הבריאות

פארס טויל:  ברור שכשמצמצמים מבנים, זה מקבל ביטוי בצמצום מספר התלמידים

פארס טויל:  זה לא דברים שצריך להתחיל אותם עכשיו כל פעם מחדש

פארס טויל:  אם יש לנו בבסיס מבנה שהוא מבנה מאושר, והוא עבר את הבדיקות שלכם, אנחנו נבנה אצלנו את המנגנון

פארס טויל:  יש לנו יחידה עכשיו שתתעסק בזה ותבנה את זה

פארס טויל:  אנחנו לא רוצים עוד פעם להכביד על המערכת ולהמשיך את הסבבים האלה

מאיר יצחק הלוי: אתה מציע להשאיר "משמעותי", ואחר כך אנחנו נקבע בינינו

מאיר יצחק הלוי:  גם לי אין בעיה עם זה

פארס טויל:  	כן

מאיר יצחק הלוי: אפשר להשאיר את זה שינוי משמעותי, ואנחנו נדע להסתדר עם זה

נעה בן שבת: חידוש רישיון אחרי שינוי משמעותי

נעה בן שבת:  אני רוצה לשאול, יכול להיות שיש פה משהו שאני לא מבינה

נעה בן שבת:  יש את הבקשה למתן הרישיון לראשונה

נעה בן שבת:  יש אחר כך מצב של חידוש רישיון אחרי השינוי המשמעותי

נעה בן שבת:  נכון? זה לא שהשינוי המשמעותי עצמו צריך? איך הוא מדבר עם חידוש הרישיון?     

פארס טויל: לכל שינוי משמעותי יש סוג בקשה אצלנו במשרד

פארס טויל:  לדוגמה, תוספת מבנה, פיצול מבנה, העברת מבנה

פארס טויל:  הבעלות מגישה את הבקשה הזו במערכת והיא מקבלת ביטוי בכל תהליך הבקשה

פארס טויל:  אני חושב שאלו דברים שאפשר להעביר אותם ל - - -     

נעה בן שבת: בסדר

נעה בן שבת:  אנחנו בעצם אומרים ששינוי המבנה הוא העברת מבנה, תוספת מבנה או פיצול מבנה

מאיר יצחק הלוי: או חצר

מאיר יצחק הלוי:  זה כולל החצרים

מאיר יצחק הלוי:  זה לא רק המבנה

מאיר יצחק הלוי:      כשאתה מקטין את החצר לגן ילדים, אז עשית לו שינוי משמעותי

מאיר יצחק הלוי:  לכן, אני אומר שתסתכלו על המוסד

מאיר יצחק הלוי:  לא רק למבנה

מאיר יצחק הלוי:  שינוי משמעותי צריך להיות במוסד

מאיר יצחק הלוי:  המוסד כולל את    המבנה והחצרים שלו

נעה בן שבת: חצרים אי-אפשר להעביר

נעה בן שבת:  אבל תוספת מבנה או חצרים, או פיצול מבנה וחצרים?     

מאיר יצחק הלוי: גם חצרים אפשר להעביר

מאיר יצחק הלוי:  החצר הזו היתה במוסד, ועכשיו היא לא במוסד

קריאה:   זה לא קורה

קריאה:  אין דבר כזה: בקשה של - - -     

נעה בן שבת: או בחצר

נעה בן שבת:  בכל מקום שאני אומרת העברת מבנה או חצרים, פיצול מבנה או חצרים, ותוספת מבנה או חצרים

ישראל אייכלר:   לא

ישראל אייכלר:  העברת מבנה לא שייכת

ישראל אייכלר:  רק תוספת ופיצול

נעה בן שבת: אבל הוא אומר שכן

נעה בן שבת:  עמיר יצחקי הסביר עכשיו שיכול להיות שהחצר היתה קודם מצד ימין, ועכשיו עברו לחצר מצד שמאל

ישראל אייכלר: אוי, באמת

מאיר יצחק הלוי: לא

מאיר יצחק הלוי:  מה שאני אומר הוא שמכיוון שהדברים האלה באים - - -     

ישראל אייכלר: אני הבנתי מה שאתה אומר, אני מנסח את זה פשוט: העברת מבנה, תוספת, או פיצול של המבנה או החצר, נקודה

ישראל אייכלר:  תוסיפי את כל מה שרציתי

רחלי לוי: האם אפשר להשאיר שינוי משמעותי מבלי להגדיר שינוי משמעותי?     

נעה בן שבת: לא

נעה בן שבת:  כי חבר הכנסת אייכלר מסביר לנו שהוא לא רוצה שההגדרה הזו של "שינוי משמעותי" תהיה ניתנת להחלה על כל המקרים כי אז זה משאיר את כל המקרים בדרישת אישור רשות הבריאות

נעה בן שבת:  הוא דווקא רוצה שהמקרים של השינויים המשמעותיים, שמחייבים אישור רשות הבריאות, יהיו מאוד מצומצמים ומפורטים

ישראל אייכלר: נכון

ישראל אייכלר:  רציתם תוספת מבנה - קיבלתם

ישראל אייכלר:  רצית פיצול מבנה - קיבלת

ישראל אייכלר:  רצית שגם בחצר לא יהיה פיצול או תוספת - גם קיבלת, זהו

מאיר יצחק הלוי: אני רוצה להסביר לפחות מבחינת העובדות

מאיר יצחק הלוי:  ברוב המבנים אין בכלל שינויים

מאיר יצחק הלוי:  אנחנו מדברים על המקרים המיוחדים, לא על הכלל

ישראל אייכלר: מצוין, אנחנו באותו צד

ישראל אייכלר:  אף אחד לא רוצה פה משהו אחר

מאיר יצחק הלוי: 	בסדר

נעה בן שבת: אנחנו יכולים להגיד: העברה, תוספת או פיצול של מבנה או חצרים

הדר לוינברג: למה לא גם הקטנה? גם הקטנה מעניינת אותנו

הדר לוינברג:  זה כמו פיצול

נעה בן שבת: צריך לשאול מה משרד החינוך אומרים

נעה בן שבת:  אנחנו עושים כך: העברת מבנה בלי חצרים, תוספת מבנה או פיצול מבנה וחצרים

ישראל אייכלר: 	כן

ישראל אייכלר:  תוספת מבנה או פיצול במבנה ובחצרים

רחלי לוי: וגם גידול משמעותי במספר התלמידים

נעה בן שבת: הדבר האחרון הוא גידול במספר התלמידים במוסד המחייב ביצוע שינויים כאמור

נעה בן שבת:  אבל המילה "לרבות" תרד

הדר לוינברג: לא

הדר לוינברג:  אם מורידים "לרבות" אז שההקטנה כן תהיה

הדר לוינברג:  אם אתם מורידים את ה"לרבות", וזו רשימה סגורה, אז, אם אפשר, שכן יהיה כתוב הקטנת מבנה

הדר לוינברג:  זה כן חשוב לנו

ישראל אייכלר: אני לא רואה שום קשר בין גידול מספר התלמידים לבין בקשה לרישוי או ל - - -     

מאיר יצחק הלוי: אני אנסה להסביר

מאיר יצחק הלוי:  מספר הקבועות שיש במקום תלוי במספר התלמידים

מאיר יצחק הלוי:  כשאתה משנה את מספר התלמידים במוסד, אתה משנה את מספר הקבועות שצריכים להיות שם: מים צוננים, שירותים וכיורים

מאיר יצחק הלוי:  הכול תלוי בזה

ישראל אייכלר: היום אין שום הגדרה של גידול במספר התלמידים

ישראל אייכלר:  אנחנו מכבידים

ישראל אייכלר:  אנחנו מקפידים במקום להקל

ישראל אייכלר:  אין דבר כזה עד היום, נכון?      

מאיר יצחק הלוי: למה אין? היום הכול מגיע

ישראל אייכלר: לא הבנתי

ישראל אייכלר:  מה אתה עושה היום כשיש גידול במספר התלמידים? מה מחייב את המוסד עכשיו מבחינה תברואתית?     

מאיר יצחק הלוי: למשל, עוד שירותים

ישראל אייכלר: האם זה היה עד היום?     

מאיר יצחק הלוי: כן

פארס טויל: אני חייב להגיד שיש פה יחידה

פארס טויל:  בנוהל שלנו אנחנו מקימים גם יחידה שלמה במשרד החינוך, שתפקידה גם להוריד את החסמים, להוריד לוחות זמנים, לקצר את לוחות הזמנים, והיא תעבוד בסטנדרט שאנחנו קובעים

פארס טויל:  אלו דברים שלא צריך להחזיר אותם

מאיר יצחק הלוי: פארס, אנחנו דנים עכשיו על היוצא מהכלל של היוצא מהכלל

מאיר יצחק הלוי:  זה לא אמור להשפיע

פארס טויל: כן, אבל לגבי מספר תלמידים כשצריך להוסיף אסלה פה ושם, זה לא משהו שצריך להחזיר אותו למשרד הבריאות

פארס טויל:  יחידת התברואנים יכולה לעבוד

פארס טויל:  היא יכולה להוציא לו גם דוח שלילי

נעה בן שבת: אז אתם אומרים שגידול בתלמידים זה משהו שאתם יכולים לבדוק במסגרת רשות הבריאות

פארס טויל: אנחנו יכולים לטפל בו

פארס טויל:  זה לא משהו שכאילו צריך לעצור עכשיו ולהחזיר אותו למשרד הבריאות ולבדוק אותו

פארס טויל:  היחידה אמורה לעשות את זה בנוהל שבנינו

מאיר יצחק הלוי: פארס, היחידה עוד לא התחילה לעבוד

פארס טויל: היא תתחיל

מאיר יצחק הלוי: היא תתחיל, אבל עדיין אין לי מסקנות איך הדבר הזה עובד

מאיר יצחק הלוי:  אני לא רוצה לפגוע בבריאות התלמידים

פארס טויל: גם אנחנו לא

מאיר יצחק הלוי: אני מוכן לראות אחרי שנה

מאיר יצחק הלוי:  ואם הכול בסדר - - -

מאיר יצחק הלוי:  הרי אתם מכירים אותי

מאיר יצחק הלוי:  כל הנוהל בא גם מיוזמה שלנו

מאיר יצחק הלוי:  לא כפתרון

מאיר יצחק הלוי:  כמובן שאם זה, אז אנחנו נגיד לכם: אין צורך

הדר לוינברג: אם אפשר שכן יופיעו בינתיים הגידול במספר התלמידים, ונראה שזה עובד, ונראה שסך הכול הכול בסדר

פארס טויל: לא, אני חשוב שהוא צריך להיות מצומצם

נעה בן שבת:   אדוני, אתה אומר להוריד את הגידול במספר התלמידים

ישראל אייכלר: כן, להוריד את הגידול במספר התלמידים

ישראל אייכלר:  אם הם יעשו ביניהם נוהל כזה, אין לי בעיה

ישראל אייכלר:  זה לא צריך להיות בחוק

הדר לוינברג: אי-אפשר יהיה לעשות נוהל כבר שמעביר את זה אלינו

ישראל אייכלר: למה לא?     

הדר לוינברג: בעיקרון אפשר אם - - -     

ישראל אייכלר: אתם יכולים לעשות נוהל ביניכם

ישראל אייכלר:  אני לא מתערב בעבודה המקצועית שלכם

ישראל אייכלר:  יש הגיון בחקיקה כשאדם מעביר מבנה, בונה מבנה, מוסיף מבנה, מפצל מבנה, מפצל את החצר

ישראל אייכלר:  נתתי לכם הכול

ישראל אייכלר:  אבל האם אני צריך שייכנס בחקיקה ראשית סתם בניהול המוסד? לא

נעה בן שבת: אז אנחנו אומרים כך: ההגדרה של "שינוי משמעותי" תהיה: העברת מבנה, תוספת, פיצול או הקטנה של מבנה או חצרים של המוסד

נעה בן שבת:  בסדר?     

קריאות: כן

נעה בן שבת: יש לנו עוד הגדרה של "עובד בריאות סביבה"

נעה בן שבת:  אתם אומרים שכן להחזיר: עובד משרד החינוך שהוא בעל כשירות של עובד בריאות סביבה לפי סעיף 3 לפקודת בריאת העם - 1940

ישראל אייכלר: אני לא מסכים

ישראל אייכלר:  אני רוצה שהוא יהיה מורשה, בעל הרשאה

הדר לוינברג: שוב, בסוף זה עניין פנימי שלהם, והם יפעילו - - -     

ישראל אייכלר: הם יפעילו את זה כמו שהם רוצים, אבל הוא צריך להיות עובד בעל הרשאה

ישראל אייכלר:  לא עובד משרד החינוך

ישראל אייכלר:  לקחתם חברה חיצונית

ישראל אייכלר:  האם הוא צריך להיות עובד משרד החינוך?     

ישראל אייכלר: לא, העובד שמאשר הוא עובד משרד החינוך

ישראל אייכלר: אוקיי, זה ממילא אצלכם

נעה בן שבת: אז אנחנו אומרים כך: עובד בריאות הסביבה הוא מי שהוא בעל כשירות של עובד בריאות סביבה שהכיר בו משרד החינוך?      

ישראל אייכלר: לפי סעיף 3 לפי פקודת בריאות

נעה בן שבת: כן, אבל זה אדם שיש לו תעודה

נעה בן שבת:  זה הנדסאי

נעה בן שבת:  אבל הוא יכול להיות גם ברשות המקומית

נעה בן שבת:  מרכז השלטון המקומי אמר לנו שהוא לא רוצה שהם יהיו

נעה בן שבת:  לכן, אנחנו אומרים: שמוכר על ידי משרד החינוך או שברשימה?      

ישראל אייכלר: כן, שמוכר

רחלי לוי: זה צריך להיות עובד משרד החינוך

רחלי לוי:  רק משרד החינוך

רחלי לוי:  בסוף הדבר הזה הוא בפיקוח ובאחריות שלנו, ולכן זה צריך להיות - - -     

ישראל אייכלר: אבל האם אני צריך לחכות שהעובד שלכם יבוא?      

רחלי לוי: העובד שלנו לא יבוא

רחלי לוי:  קודם כול, זה המנגנון שבו זה יפעל

נעה בן שבת:   הוא לא בא

נעה בן שבת:  הוא שולח את החברה

ישראל אייכלר: תוך כמה זמן אתם חייבים לבוא ולבדוק?     

ישראל אייכלר: 60 יום

פארס טויל:   	יהיו מאות תברואנים שיעבדו

פארס טויל:  המטרה היא לקצר את הזמנים

קריאה:   המודל החדש עוד לא התחיל לעבוד

נעה בן שבת: האם הדרישה של 60 יום צריכה לחול גם על הסעיף הזה?     

קריאה: על הכול, כן

נעה בן שבת:  לגבי חידוש הרישיון - היושב-ראש מציע שזה יהיה תוך 30 ימים ולא תוך 60 ימים

רחלי לוי: אנחנו צריכים לבדוק את זה

ישראל אייכלר: אם אתם רוצים שזה יהיה עובד משרד החינוך, אני רוצה שהוא יבוא לא יותר מ-30 יום

ישראל אייכלר:  אני רוצה שתהיה בריאות, ולכן שיבוא תוך 30 יום

ישראל אייכלר: אדוני היושב-ראש, זה יהיה יותר מהר

ישראל אייכלר: לא אכפת לי

ישראל אייכלר:  עד 30 יום

ישראל אייכלר: עד 30 יום

נעה בן שבת: בסדר

נעה בן שבת:  אני רוצה לקרוא עכשיו את הסעיף הקטן החדש שאנחנו מוסיפים: עובד בעל כשירות קיבל הכרה

נעה בן שבת:  על ידי מי הוא מקבל הכרה? זה יוצא מאוד משונה

הדר לוינברג: לא, אבל אמרנו שנשאיר את זה למשרד החינוך, וזה יהיה 30 יום

הדר לוינברג:  אז להשאיר את זה כמו שזה

נעה בן שבת:   אז עובד בריאות סביבה יישאר: עובד משרד החינוך שהוא בעל כשירות של עובד בריאות סביבה

הדר לוינברג:   כן, והם מחויבים לעד 30 יום

נעה בן שבת:   	אוקיי, בסדר

ישראל אייכלר: אני אעביר את זה בקריאה ראשונה כמו שאתם רוצים, אבל אני כבר מודיע שלקראת הקריאה השנייה והשלישית אני רוצה לשבת עם האנשים ולראות מה הכי טוב, והאם אפשר לתת את זה לעובדי המשרד, ושזה יהיה 30 יום, וזה בסדר, מבחינתי, או שאנחנו צריכים באמת שזה יהיה משוחרר כמו מעלית בבית

ישראל אייכלר:  כי מדובר פה בבריאות סביבתית, לא מדובר פה בחינוך או במשהו שבו אני חייב עובד משרדי החינוך

ישראל אייכלר:  אבל אנחנו נשב על זה

ישראל אייכלר:  אני לא מתנגד, אני רק רוצה לבדוק את זה שוב

ישראל אייכלר:  אני אומר לפרוטוקול שלפני שאנחנו מצביעים על זה כך, שאנחנו אולי נרצה לעשות שינויים לפני הקריאה השנייה והשלישית, אם נצטרך

ישראל אייכלר: אדוני היושב-ראש, אני אסביר את התהליך כדי שכולם יבינו

ישראל אייכלר:  יש לנו חברה זכיינית

ישראל אייכלר:  לחברה הזכיינית יש תברואנים

ישראל אייכלר:  הם מעלים את הדוחות

ישראל אייכלר:  הדוחות האלה נבדקים על ידי האיש שלנו שנותן את הפלומבה, וזה עובר ישר לרישיון

ישראל אייכלר: בזה אין לי שום בעיה

ישראל אייכלר:  כך הוא הסדר הטוב

ישראל אייכלר:  אני בסך הכול רוצה למנוע את הבירוקרטיה ואת הסבל שהיה עד היום

ישראל אייכלר: לא יהיה

ישראל אייכלר:  הצעת חוק מצוינת

מאיר יצחק הלוי:   בגלל זה הצעתי לתת לזה טיפה לעבוד, כדי לראות שזה באמת עובר חלק, כמו שכבודו רוצה

ישראל אייכלר: אם זה לא יעבוד, אנחנו נשנה את זה

ישראל אייכלר:  אין לי בעיה

ישראל אייכלר:  בשביל זה אנחנו פה

ישראל אייכלר: אדרבא, משרד הבריאות אפילו אמר שאם זה יעבוד טוב, הוא ייתן לנו גם את החדשים

ישראל אייכלר:  נכון או לא?      

קריאה:   נכון

ישראל אייכלר: בדרך הטבע, משרד החינוך צריך לאשר גם חדשים

ישראל אייכלר:  הם מאשרים אלף דברים בחדשים, אני לא מבין למה דווקא בזה הוא צריך להגיע למשרד הבריאות

ישראל אייכלר:  אבל אם היה כך עד היום, אני לא מתנגד

מאיר יצחק הלוי:   אנחנו עושים משהו חדש, שאנחנו רוצים לעשות אותו ולראות שהוא עובד

מאיר יצחק הלוי:  אנחנו עובדים צמוד

מאיר יצחק הלוי:  אתה רואה שהאמירות שלנו הן אותו דבר

מאיר יצחק הלוי:  המטרה שלנו היא שהמעבר הזה יהיה חלק גם מבחינת הבטחת בריאות התלמידים

מאיר יצחק הלוי:  ואני אומר שוב מה שאמר חברי ממשרד החינוך

מאיר יצחק הלוי:  אם זה יעבוד טוב, אנחנו נקבע את הסטנדרטים

מאיר יצחק הלוי:  אין לנו בעיה שמשרד החינוך יעשה הכול כדי לייעל את זה עוד יותר, ולא שיישארו אותם אלף או פחות שהם זה שיעברו גם אליהם

מאיר יצחק הלוי:  אבל אנחנו רוצים לראות שזה באמת עובד טוב, ושלמשרד הבריאות תישאר היכולת להתערב במקום

מאיר יצחק הלוי:  הוא יעשה סקר, יראה שיש בעיות והוא יתערב

ישראל אייכלר: בסדר גמור

ישראל אייכלר:  טוב שאמרת את זה לפרוטוקול

ישראל אייכלר:  משרד הבריאות צריך להתערב בכל מקום בו יש חולי, ופה אני מתכוון לבריאות התלמידים

מאיר יצחק הלוי:   התפקיד שלנו הוא למנוע חולי

ישראל אייכלר:   גם זה, נכון

מאיר יצחק הלוי:    כשאנחנו רואים חולי, זה כבר מאוחר מדיי

מאיר יצחק הלוי:  אנחנו רוצים שהמקום יהיה בטוח כדי למנוע חולי

ישראל אייכלר:   רפואה מונעת

מאיר יצחק הלוי:   נכון

מאיר יצחק הלוי:  זה אפילו לא רפואה, זה עוד לפני רפואה

מאיר יצחק הלוי:  אני לא רופא

פארס טויל: לגבי 30 יום ו-60 יום - אנחנו חושבים שצריך להשאיר 60 יום, כמו חוק הפיקוח

פארס טויל:  אבל במכרז שלנו ובתפעול, אנחנו שואפים להרבה פחות

פארס טויל:  אבל זה חייב להישאר 60 יום

ישראל אייכלר: אם היית מסכים שבשוק הפרטי יכול לבוא תברואן כמו שאני רציתי, אז לא צריך 60 או 30 יום

ישראל אייכלר:  אבל היות ואתם רוצים שזה יהיה עובד משרד החינוך, ואני מסכים, אז אני רוצה שעובד משרד החינוך יואיל בטובו לבוא תוך 30 יום

ישראל אייכלר:  אי-אפשר שיהיו יותר מ-30 יום לביקורת במצב תברואתי של בית ספר

פארס טויל: 30 יום ממתי? מאיזה תאריך?     

ישראל אייכלר: מיום שהוא התבקש לבוא

ישראל אייכלר:  שיואיל בטובו לבוא תוך 30 יום

ישראל אייכלר: מיום שהתברואן בדק, נכון?     

נעה בן שבת:   לא מיום שהוא בדק, מיום שהוא קיבל את הבקשה

ישראל אייכלר: אני חושב שזה קצת מעט זמן, ואגיד לכם למה

ישראל אייכלר:  כי אנחנו מדברים על סדרי גודל - - -     

פארס טויל: 10,000 בקשות

פארס טויל:  אני חושב ש-30 יום יהיו - - -     

ישראל אייכלר:   10,000 בקשות בשנה?      

פארס טויל:   בסוף אגף הרישוי מטפל ב - 10,000 בקשות

ישראל אייכלר:   אמרתם פה אלף

פארס טויל:   1,000 או 1,500 ילכו פחות או יותר לבריאות

פארס טויל:  יישארו 8,500, עם גידול של 200 - 300 מוסדות כל שנה

ישראל אייכלר: יש לכם אפשרות לשחרר את זה לפני הקריאה השנייה והשלישית

ישראל אייכלר:  שלא יהיה רק עובד משרד הבריאות אלא גם מי שמוכר על ידי משרד החינוך, ואז אני מביא לכם 200 - 300 פקחים שישמחו לעשות זאת

ישראל אייכלר: יש לנו את ה-200 פקחים

ישראל אייכלר:   אם יש לך, אז שיבואו תוך 30 יום

פארס טויל: אני עדיין חושב שצריך להשאיר בחוק כ-60 יום, כמו שיש היום בחוק הפיקוח

פארס טויל:  אנחנו עושים הכול במכרז כדי לקצר את לוחות הזמנים

ישראל אייכלר: אני מכבד את בקשתך, אבל אני חושב שזה צריך להיות 30 יום ולא 60 יום

נעה בן שבת: אנחנו נקרא עכשיו את הסעיף שבאמת מאפשר את האישור במקרה הזה: אחרי סעיף קטן (א) יבוא: (א)(1) לגבי בקשה שאינה בנסיבות כאמור בסעיף קטן (א) - אותם או לראשונה או חידוש רישיון אחרי שינוי משמעותי - המנהל הכללי לא ייתן רישיון אלא לאחר שניתן אישור של רשות הבריאות, אם רוצים בכל זאת לפנות למשרד הבריאות,- או של עובד בריאות סביבה

ישראל אייכלר: פה לא כתוב: המנהל הכללי לא ייתן

נעה בן שבת: כתוב

נעה בן שבת:  אדוני, אנחנו פשוט משתלבים בנוסח קיים

ישראל אייכלר:   האם למנהל הכללי אסור לתת רישיון?      

נעה בן שבת:   אדוני, תסתכל, בבקשה

נעה בן שבת:  אנחנו נכנסנו בתיקון סעיף 6(א)

נעה בן שבת:  סעיף 6(א) אומר: המנהל הכללי יעביר העתק הבקשה, ולא ייתן רישיון אלא לאחר ש - - -     

ישראל אייכלר:   את זה אני רוצה לשנות

נעה בן שבת:   אבל אנחנו שינינו את זה, אנחנו הכנסנו שהוא לא ייתן

נעה בן שבת:  אמרנו שסעיף (א) הזה מדבר רק על בקשה למתן רישיון לראשונה או לחידוש רישיון לאחר שינוי משמעותי

נעה בן שבת:  זה השינוי שעשינו בסעיף קטן (א)

נעה בן שבת:  נכנסנו לסעיף קטן (א)

נעה בן שבת:  עכשיו אנחנו מוסיפים את אותו נוסח שאומר: לגבי בקשה שאינה בנסיבות כאמור, בסעיף קטן (א), המנהל הכלל לא ייתן רישיון - אותו נוסח - אלא לאחר שניתן אישור - - -     

ישראל אייכלר:   אני אוהב את הנוסח: ייתן רישיון לאחר שיינתן אישור

ישראל אייכלר:  למה שהוא לא ייתן?     

נעה בן שבת:   נניח שיש אישור של רשות הבריאות, אבל אין למוסד רישוי אחר מסיבה אחרת

נעה בן שבת:  למה אני אומרת שמייד כשהוא מקבל את אישור הבריאות, אין לו שום שיקול דעת לגבי המורים, לגבי עניין בטיחות, חינוך?      

ישראל אייכלר: יש בטיחות, יש פדגוגיה

ישראל אייכלר: אבל אני מדבר עכשיו על הנוסח: לא ייתן אישור

ישראל אייכלר:  אני רוצה: ייתן אישור לאחר

ישראל אייכלר: לא

ישראל אייכלר:  ברגע שאתה כותב: ייתן אישור לאחר, אז אם יש לו רק בריאות, אבל חסרים לו דברים אחרים, הוא ייתן לו רישיון

ישראל אייכלר:  ואם יש לו בטיחות שלילית, יש לו פדגוגיה שלילית?     

ישראל אייכלר: ולא ייתן, אסור לו לתת

ישראל אייכלר:  זה נראה לי - - -     

נעה בן שבת:   אבל זה הנוסח הקיים היום לגבי - - -     

ישראל אייכלר: האם מותר לי להגיד על נוסח חוק שהוא נוסח שהוא לא מובן לי?     

נעה בן שבת: אדוני, אתה יכול להגיד, אבל אנחנו יכולים להסביר את הנסיבות

נעה בן שבת:  הנסיבות אומרות שאישור רשות הבריאות הוא אחד מהאישורים הנדרשים לפי חוק פיקוח בתי הספר

נעה בן שבת:  זה לא חוק שבדרך כלל נדון בוועדה שלנו

נעה בן שבת:  אומנם, זה גם חוק ישן, אבל כשמתסכלים על החוק יש פה כל מיני דרישות לצורך מתן הרישיון

ישראל אייכלר:   מאיזה שנה החוק הזה?      

נעה בן שבת:   החוק הזה הוא מתשכ"ט

ישראל אייכלר: יפה

נעה בן שבת:   סעיף 6 מדבר על אישור רשות הבריאות

נעה בן שבת:  כי בסעיף 5 שלפני כן יש חוות דעת של הרשות המקומית, ולפני כן יש את זה שבקשה לרישיון תכלול פרטים על עניינים המפורטים בסעיף 9, והם: תוכנית הלימודים, מערכת השיעורים, הכשרת וכושרם המקצועי של סגל העובדים, המבנים, תנאי הבטיחות

ישראל אייכלר:   אוקיי, בסדר

ישראל אייכלר:  אם זה מתשכ"ט, אז משום הכבוד למחוקקים הזקנים מתשכ"ט שכתבו: לא ייתן, אני משאיר את זה כמו שאת רוצה

ישראל אייכלר:  הנוסח פעם היה: לא ייתן, ולא ייתן

ישראל אייכלר:  אנחנו היום בסגנון: ייתן וייתן וייתן

נעה בן שבת: אדוני, אולי לקראת הקריאה השנייה והשלישית, נוכל לשקול לשנות גם את הנוסח של סעיף קטן (א) ולדבר רק על האישור התברואתי

נעה בן שבת:  ואז נגיד: לצורך אישור הבקשה טעון אישור תברואתי, ואישור תברואתי יינתן על-ידי - - -, ואז נדבר על זה בצורה חיובית

נעה בן שבת:  אבל כרגע אנחנו נמצאים בתוך מסגרת סעיף 6

ישראל אייכלר: כן

ישראל אייכלר:  אין לי בעיה עם זה

ישראל אייכלר:  זה בסדר, הלאה

נעה בן שבת: לגבי בקשה שאינה בנסיבות כאמור בסעיף קטן (א), המנהל הכללי לא ייתן רישיון, אלא לאחר שניתן אישור של רשות הבריאות - וזה אם הוא פונה למשרד הבריאות - או של עובד בריאות סביבה כי אין מניעה למתן הרישיון מהבחינות האמורות בסעיף קטן (א)

נעה בן שבת:  אנחנו אומרים שרק אין מניעה

נעה בן שבת:  כאן הדרישה היא מופחתת

ישראל אייכלר:   איך החזרת את רשות הבריאות להצעה?     

נעה בן שבת:   רשות הבריאות - פשוט חשבנו שלא נכון יהיה להגיד שהוא יכול לפנות רק לעובדי משרד החינוך, אלא לתת לו יותר אפשרויות

ישראל אייכלר:   האם כתוב פה: רשות הבריאות או משרד החינוך?     

נעה בן שבת:   אנחנו נמצאים פה ב - - -     

ישראל אייכלר: אבל את מחקת את רשות הבריאות פה, ועכשיו החזרת אותם

נעה בן שבת:   התיקון בפסקה (2) הוא של סעיף קטן (א)

נעה בן שבת:  סעיף קטן (א) מדבר היום על רשות הבריאות, אז לא היה צריך - - -      

ישראל אייכלר:   מחקנו אותם

נעה בן שבת:   אני לא מחקתי אותה

נעה בן שבת:  המחיקה מחוקה

נעה בן שבת:  המחיקה הראשונית דיברה על כך שגם ההצעה המקורית אמרה שגם במתן רישיון לראשונה, במקום רשות הבריאות, אפשר יהיה ללכת לתברואן מוסמך

נעה בן שבת:  זה מה שהציעה הבקשה לראשונה

ישראל אייכלר:   נכון

נעה בן שבת:   בעקבות השיח עם משרדי הממשלה, אנחנו כרגע הולכים לתיקון אחר שאומר: אם זה בקשה למתן הרישיון לראשונה, או לחידוש רישיון אחרי שינוי משמעותי שהמקום עבר, אז צריך את רשות הבריאות, ואז עדיין צריך את משרד הבריאות

נעה בן שבת:      לעומת זאת, אנחנו מוסיפים עכשיו את סעיף (א)(1), שמופיע פה בהמשך, שאומר שאם הבקשה היא לא בנסיבות כאמור בסעיף קטן (א)

נעה בן שבת:  זאת אומרת, זה לא אחרי שינוי משמעותי אלא סתם אחרי חידוש רישיון

נעה בן שבת:  הוא נתן את הרישיון לחמש שנים, ואחרי חמש שנים נתן לשנה, אנחנו עוקבים אחרי שנה, אז המנהל הכללי צריך את אישור רשות הבריאות או של עובד בריאות סביבה

נעה בן שבת:  והדרישה כאן היא מונמכת: כי אין מניעה למתן הרישיון מהבחינות האמורות בסעיף קטן (א), ולא שהיא אינה מתנגדת - זה לפי בקשתכם

ישראל אייכלר:   אוקיי, הלאה

נעה בן שבת: עכשיו נוסיף את הנושא של 30 ימים

נעה בן שבת:  כיום קובע סעיף קטן (ב): רשות הבריאות תעביר את החלטתה למנהל הכללי תוך חודשיים מיום קבלת העתק הבקשה

נעה בן שבת:  אנחנו מניחים שגם אם פנו במקרה של חידוש רישיון לרשות הבריאות, היא נשארת עם חודשיים כי אנחנו לא רוצים ליצור אצלה איזושהי בהילות

נעה בן שבת:  אבל אנחנו נוסיף שם בסעיף קטן (ב) שעובד בריאות סביבה יעביר את החלטתו למנהל הכללי תוך חודש מיום קבלת העתק הבקשה

ישראל אייכלר: לא למנהל הכללי, למשרד

נעה בן שבת: אבל אמרנו שהמנהל הכללי עושה הכול, לפי הנוסח של סעיף 6(א) הקיים

ישראל אייכלר: אוקיי, אבל אמרת עובד בריאות הסביבה

ישראל אייכלר:  האם את מתכוונת לתברואנים או לעובד משרד החינוך שעובד אצלנו?     

נעה בן שבת:   לעובד משרד החינוך

ישראל אייכלר:   סליחה, אני חושב שזו גזרה שהציבור לא יוכל לעמוד בה

נעה בן שבת: סעיף 6(ב) אומר היום שרשות הבריאות תעביר את החלטתה למנהל הכללי תוך חודשיים מיום קבלת העתק הבקשה

נעה בן שבת:  אנחנו רוצים להצטרף לאותו סעיף ולהוסיף לו שעובד בריאות סביבה יעביר את החלטתו למנהל הכללי תוך חודש מיום קבלת העתק הבקשה

ישראל אייכלר: האם אפשר: למנהל הכללי או מי מטעמו?     

נעה בן שבת: כן

ישראל אייכלר:   אז, זהו

נעה בן שבת:   זה אצלכם, במשרד החינוך

נעה בן שבת:  (ב) מדבר עליהם, וזה יכול להיות בנסיבות של בקשה ראשונית, כמו שאמרנו, או אחרי שינוי משמעותי, ויכול להיות בנסיבות של חידוש רישיון, כי אנחנו אומרים: גם אם פנו אליהם משום מה, כי יש אצלכם שביתה, אז - - -     

פארס טויל: למה צריך להגביל ל-30 יום את משרד החינוך? למה לא להשאיר 60 יום?                                                                                                 

נעה בן שבת:   זה מה שאמר היושב-ראש הוועדה

נעה בן שבת:  הוא אמר שבגלל שאתם לא מוכנים ל - - -      

פארס טויל:   רוב הבקשות לא תלויות בתהליך של בקשה ובדיקה

פארס טויל:  רוב הבדיקות ייעשו במהלך שנת הלימודים בתור פרוצדורה שזזה ורצה כדי לוודא שהמוסד הזה נמצא כל הזמן בסטנדרט תברואתי נכון, וזה בדיוק מה שכולנו רוצים, ולא להיות מוגבל בזמן

נעה בן שבת:   אבל יושב-ראש הוועדה הסביר לכם שמכיוון שאתם עומדים על כך שזה יהיה עובד משרד החינוך, שהוא בעל כשירות, אז הוא דורש שתהיה הגבלת זמן של חודש ימים בשביל ההחלטה שלו

נעה בן שבת:  ולכן, אנחנו מנסחים עכשיו

פארס טויל:   אולי חודש ימים מיום קבלת חוות הדעת של השטח

ישראל אייכלר:   לא

ישראל אייכלר:  אני לא רוצה שתתעמרו במוסדות, נקודה

פארס טויל:   אנחנו לא מתעמרים

ישראל אייכלר:   אם אתם נותנים 60 יום להמתנה, זו התעמרות

ישראל אייכלר:  30 יום זה סביר

רחלי לוי: אנחנו נעמוד גם על זה וגם על זה

רחלי לוי:  מהסיבה הפשוטה שמדובר במנגנון חדש, אנחנו רוצים לקצר טווחים

רחלי לוי:  אנחנו עדיין לא יכולים להתחייב על זה

רחלי לוי:  לכן, בשלב הזה אנחנו נעמוד על 60 יום

ישראל אייכלר: לא, רגע

ישראל אייכלר:  אני רוצה להפריד

ישראל אייכלר:  אני עדיין לא רואה פה את הפרדה בין מוסד חדש, מבנה חדש, שאז מבין שצריך הרבה יותר זמן, לבין חידוש רישיון שצריך ללכת שוטף

ישראל אייכלר:  איפה אני רואה את ההבדל?     

נעה בן שבת: נכון

נעה בן שבת:  איפה אנחנו רואים את ההבדל? בגלל שעובד בריאות סביבה הוא רק במקרה של חידוש רישיון רגיל, אז בחידוש הרישיון הכוונה לחידוש רישיון רגיל שהוא שוטף, הוא לא בקטגוריה הראשונה, הוא לא אחרי שינוי משמעותי, אז זה עובד בריאות סביבה של משרד החינוך

נעה בן שבת:  ואז אנחנו אומרים שעובד בריאות סביבה יעביר את החלטתו, ואני יכולה להגיד: כאמור בסעיף קטן (א)(1) כדי שזה יהיה ברור, למנהל הכללי, תוך חודש או 30 ימים ממועד קבלת העתק הבקשה

נעה בן שבת:  אנחנו אומרים: קבלת העתק הבקשה, ולא הפרוצדורות הפנימיות שלכם כי זה מה שכתוב היום לגבי רשות הבריאות

נעה בן שבת:  מרגע שהיא מקבלת את     העתק הבקשה, היא צריכה לתת תשובה תוך חודשיים

נעה בן שבת:  אבל לגבי רשות הבריאות - אנחנו משאירים את החודשיים גם למצב של בקשה חדשה, בקשה ראשונה, לראשונה, או שינוי משמעותי, וגם לגבי מצב של חידוש רישיון במקרה שנאלצים לפנות אליה, אם יש לכם בעיות במכרז

נעה בן שבת:  אם יש לכם בעיות במכרז תמיד - - -      

פארס טויל: אין בעיות במכרז

פארס טויל:  פשוט מההיגיון של זה

פארס טויל:  למה קשה לשמוע את זה? אנחנו אנשי המקצוע

נעה בן שבת:   לא, לא

נעה בן שבת:  הכול בסדר

פארס טויל:   אנחנו גם מתעסקים בזה לא מעט

פארס טויל:  אני כפארס, יזמתי את זה לא מעט

פארס טויל:  היה פה, וגם משרד הבריאות יכול להעיד על זה

פארס טויל:  אנחנו חושבים שזה מה שיפתור את הפלונטר

פארס טויל:  אבל ה-30 יום מ-60 הם לא אלו שישנו עכשיו את הכול

ישראל אייכלר: היום זה שנה

ישראל אייכלר:  יש מוסדות שזה גם שנה

פארס טויל: היום זה כמויות

נעה בן שבת:   שנה זה מצב לא תקין

ישראל אייכלר:   לכן, עשינו את החוק

פארס טויל:   היום זה כמויות

פארס טויל:  אנחנו לא מדברים עכשיו על עשרה מקרים, אנחנו מדברים על 9,000 מוסדות שיצטרכו לקבל חוות דעת ובדיקות

ישראל אייכלר: בדיוק

ישראל אייכלר:  אתם אמרתם בעצמכם שזה יהיה הרבה יותר מהר ושיש לכם מספיק אנשים עכשיו, ושהקמתם יחידה

ישראל אייכלר:  אז למה אתם כול כך מתעקשים על ה-30 יום?     

פארס טויל: אם הבקשות הן בחודשים פברואר-מרץ, ואנחנו לוקחים את החודשיים האלה של מאות תברואנים ואלפי חוות דעת שייכנסו, ונבדוק אותם, אני חושב שחודשיים, 60 יום, ונסיים את כל התהליך הזה במאי-יוני, זה סביר

פארס טויל:  זה טוב, וזה יפה

פארס טויל:  חודשיים-שלושה לפני פתיחת שנת לימודים

פארס טויל:  למה לבוא להגיד עכשיו 30 יום לגבי משהו שלא נוכל? אם זה יהיה 30 יום, אז נצטרך דיוויזיה של עובדים

ישראל אייכלר:   אבל לפי החוק הזה תהיה לכם הרבה פחות עבודה כי אנחנו משחררים אתכם מהדבר הזה שצריך כל שנה או שנתיים לתת רישיון חדש

ישראל אייכלר:  רק במקרים של מבנים חדשים או - - -     

ישראל אייכלר:   או שיש, חס וחלילה, חוות דעת שליליות

ישראל אייכלר:   איך אתם מגיעים לצורך בבדיקות?     

פארס טויל: אני מבין שיש פה איזה משהו בהבנת התהליך

פארס טויל:  לגבי מוסד חדש שנכנס למערכת - מגישים בקשה וכל גורמי המקצוע בודקים אותו

פארס טויל:  הוא מקבל רישיון אחרי קבלת כל חוות הדעת - זה בשנה הראשונה

פארס טויל:  אם המשרד רואה בשנה השנייה שהמוסד הוא ירוק, הוא עובד ומתפקד יפה, חוות הדעת שלו חיוביות, יש אפשרות לתת רישיון לחמש שנים

פארס טויל:  אבל כשאתה נותן רישיון לחמש שנים, זה לא אומר שבאמצע החמש השנים האלה אין בדיקות

פארס טויל:  תמיד יש בדיקות

פארס טויל:  בריאות ובטיחות הם דברים שמשתנים בשנייה

פארס טויל:  בשנייה המוסד יכול להפוך לאדום מירוק

ישראל אייכלר:   בוודאי שחובתכם או זכותכם להיכנס לבדוק, אבל לא לעכב את המוסד, ולחייב אותו, ושהוא לא יקבל תקציב, אם אין לו אישור כי מישהו לא בא

ישראל אייכלר:  זה הבדל גדול מאוד

פארס טויל:   נכון

פארס טויל:  רוב הבדיקות מתבצעות תוך כדי זה שלמוסד יש רישיון

פארס טויל:  הרישיון לא נתקע

ישראל אייכלר:   אוקיי

ישראל אייכלר:  אין לי בעיה עם זה

ישראל אייכלר:  תבואו מתי שאתם רוצים

ישראל אייכלר:  אני רוצה שתבדקו

פארס טויל:   אנחנו אומרים: בזמן, ב - - -     

נעה בן שבת: האם הבדיקה מתנה את הרישיון? זו השאלה

פארס טויל: לא

נעה בן שבת:   אז היא לא מתנה, אז הבדיקה לא נוגעת לענייננו

נעה בן שבת:  הבדיקות הן דברים שוטפים שאתם עושים

ישראל אייכלר:   הבדיקות השוטפות הן זכותכם, חובתכם

נעה בן שבת: אבל אנחנו שואלים על חידוש הרישיון, אנחנו מדברים על הרישיון

פארס טויל: כשבאים לחדש אותו ומגישים בקשה, ולמשל, עד ה-28 בפברואר מגישים בקשות לחידוש מבנים, אנחנו חושבים שפה צריך 60 יום, כמו שיש לכל זה

פארס טויל:  זה לא משהו שיכול להכריע

ישראל אייכלר: כבוד היושב-ראש, אבל זה לא משנה כי את הרישיון הוא מקבל - - -     

ישראל אייכלר: אוקיי, בסדר

ישראל אייכלר:  אני עושה את זה בכפייה, אבל אני עושה את זה

ישראל אייכלר:  אתם הרי השליטים ואתם הקובעים

ישראל אייכלר:  אז אתם קובעים 60 יום - שיהיו 60 יום

פארס טויל: אנחנו באותו מקום

פארס טויל:  יש לנו פשוט ניסיון

ישראל אייכלר: ברגע שאתה אומר לי דווקא 60 יום, נראה לי שזה מוגזם

ישראל אייכלר:  אבל אתה איש המקצוע

ישראל אייכלר:  בגלל ה-60 או 30, אני לא - - -     

ישראל אייכלר: אגף הרישוי עושה ככל יכולתו לתת רישיונות בזמן

ישראל אייכלר:  ובאמת עם העזרה הזו של היושב-ראש ושל משרד הבריאות, אני חושב, וסמוך ובטוח, שיהיה שיפור עצום, עצום, עצום

ישראל אייכלר: בסדר, בוא נראה

ישראל אייכלר:  אמר איש משרד הבריאות: בואו נראה איך עובד הנוהל

ישראל אייכלר:  גם אני אראה וגם אני אעקוב אחרי זה

ישראל אייכלר:  אני ארצה לקבל באמת עדכון כשזה יתפתח

נעה בן שבת: ראשית, אני רוצה להבין אם אנחנו אומרים שזה לא רק רשות הבריאות, אלא גם עובד בריאות הסביבה

נעה בן שבת:  הם יעבירו את החלטתם תוך חודשיים מיום קבלת העתק הבקשה

נעה בן שבת:  גם להם יהיה זמן, אבל חודשיים, כמו שהם ביקשו

ישראל אייכלר: אין לי ברירה

ישראל אייכלר:  האם אני אריב איתם?     

נעה בן שבת: ודבר נוסף, אם אתה רוצה, אדוני, חובת דיווח של משרד החינוך על המועדים

ישראל אייכלר: לא, לא

ישראל אייכלר:  אני אמרתי להם שאני רוצה דיווח

ישראל אייכלר:  אני לא רוצה שזה יהיה בחוק פה

נעה בן שבת:   אוקיי

ישראל אייכלר: אם תהיה בעיה, היושב-ראש יידע מזה כבר לבד

ישראל אייכלר: כן, יגיעו אליי

נעה בן שבת:   אוקיי

נעה בן שבת:  לדעתי, קראנו את הדברים ואפשר להצביע

ישראל אייכלר:   את עשית הבדל בין רשות הבריאות ומתי זה משרד החינוך

ישראל אייכלר:  אני מבין שבמבנה חדש זה משרד הבריאות

נעה בן שבת: מבנה חדש ושינוי משמעותי

ישראל אייכלר:   ושינוי משמעותי

ישראל אייכלר:  וכל השאר זה במשרד החינוך או עובד משרד החינוך

ישראל אייכלר:  זה כתוב פה?     

נעה בן שבת:   כל השאר זה משרד החינוך? זו השאלה - האם אנחנו רוצים

נעה בן שבת:  במקרה שזה לא חדש או אחרי שינוי משמעותי, האם אנחנו רוצים לחלוטין להוציא את רשות הבריאות? אני חושבת שלא כדאי להוציא את רשות הבריאות, כי אם, נניח, הם נמצאים בין מכרזים או שיש להם איזושהי בעיה

ישראל אייכלר: אז תעשי: או

ישראל אייכלר:  או משרד הבריאות או משרד החינוך

נעה בן שבת: כן, זה ה"או"

נעה בן שבת:  היום זה או רשות הבריאות או עובד בריאות הסביבה, שהוא עובד משרד החינוך

ישראל אייכלר:   אה, אוטומטית בריאות הסביבה זה משרד החינוך

נעה בן שבת:   עשינו הגדרה

מאיר יצחק הלוי:   למשל, אם היתה תקלה אז אנחנו יכולים לסייע

ישראל אייכלר:   אבל עובד בריאות סביבה זה משרד החינוך?     

נעה בן שבת:   כן

נעה בן שבת:  כתוב בהגדרה שהוא עובד משרד החינוך

ישראל אייכלר:   ואיך הוא נקרא ברשות הבריאות?     

מאיר יצחק הלוי:   הוא עובד משרד הבריאות

ישראל אייכלר: בסדר

ישראל אייכלר:  אז זה ברור בחוק, כן?     

נעה בן שבת: כן, ברור בחוק

נעה בן שבת:  אתם ביקשתם לגבי עובד בריאות הסביבה שהוא יעביר את החלטתו למנהל הכללי או למי מטעמו

ישראל אייכלר:   כן, זה הגיוני

נעה בן שבת:   אז אני אתקן את זה גם לגבי רשות הבריאות? גם רשות הבריאות היא למנהל או למי מטעמו?     

ישראל אייכלר:   כן, זה בוודאי יותר מקל

ישראל אייכלר:  כל פקיד שיש לו סמכות מהמנכ"ל יכול לקבל את זה

ישראל אייכלר:  לא צריך שדווקא המנכ"ל

ישראל אייכלר:  יש למנכ"לים מספיק מה לעשות

ישראל אייכלר:      האם הקראנו כבר?      

נעה בן שבת:   כן, הקראנו

ישראל אייכלר:   אם כך, אפשר להצביע

ישראל אייכלר:  מי בעד הצעת חוק פיקוח על בתי ספר (תיקון - מתן אישור בידי תברואן מוסמך)

נעה בן שבת:   אנחנו נקרא לזה "עובד בריאות סביבה"

ישראל אייכלר:   נקרא לזה "בידי עובד בריאות סביבה", כפי שהקריאה היועצת המשפטית נועה בן שבת? מי נגד?      

ישראל אייכלר: ההצעה אושרה

ישראל אייכלר:   אין מתנגדים, אין נמנעים

ישראל אייכלר:  ההצעה אושרה לקריאה ראשונה, ותעבור למליאה לקריאה ראשונה

ישראל אייכלר:      תודה רבה לכם, ולהתראות בקריאה השנייה והשלישית